ᱥᱩᱢᱟᱛᱨᱟ

ᱥᱩᱢᱟᱛᱨᱟ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱥᱩᱱᱫᱟ ᱫᱤᱯᱠᱚ ᱢᱩᱫ ᱨᱮ ᱢᱤᱫ ᱫᱤᱯ ᱠᱟᱱᱟ ᱾ ᱯᱩᱨᱟᱹᱯᱩᱨᱤ ᱤᱱᱫᱳᱱᱮᱥᱤᱭᱟ ᱨᱮ ᱢᱮᱱᱟᱜ ᱫᱤᱯ ᱠᱚ ᱢᱩᱫ ᱨᱮ ᱱᱚᱶᱟ ᱜᱮ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱫᱤᱯ ᱠᱟᱱᱟ (ᱱᱚᱶᱟ ᱴᱚᱴᱷᱟ ᱨᱮ ᱵᱳᱨᱱᱤᱭᱳ ᱟᱨ ᱱᱤᱣ ᱜᱤᱱᱤ ᱫᱤᱯ ᱥᱩᱢᱟᱛᱨᱟ ᱠᱷᱚᱱ ᱞᱟᱹᱴᱩᱜᱮ ᱨᱮᱦᱚᱸ ᱫᱤᱯ ᱨᱮ ᱮᱴᱟᱜ ᱫᱤᱥᱚᱢ ᱦᱚᱸ ᱢᱮᱱᱟᱜᱼᱟ) ᱾ ᱥᱩᱢᱟᱛᱨᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱔᱗᱓,᱔᱘᱑ ᱪᱟᱹᱣᱠᱟᱹ ᱠᱤᱢᱤ (᱑᱘᱒,᱘᱑᱒ ᱪᱟᱹᱣᱠᱟᱹ ᱢᱟᱭᱤᱞ) ᱟᱨ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱛᱩᱨᱩᱭᱟᱱ ᱢᱟᱨᱟᱝ ᱫᱤᱯ ᱠᱟᱱᱟ, ᱱᱚᱶᱟ ᱨᱮᱫᱚ ᱥᱤᱢᱤᱣᱩᱞ, ᱱᱤᱭᱟᱥ, ᱢᱮᱱᱛᱟᱣᱟᱭ, ᱮᱝᱜᱟᱱᱳ, ᱨᱤᱭᱟᱣ ᱫᱤᱯᱠᱚ ᱵᱟᱝ ᱥᱮᱞᱮᱫᱽ ᱟᱠᱟᱱᱟ ᱾

ᱥᱩᱢᱟᱛᱨᱟ ᱫᱚ ᱟᱹᱰᱤ ᱢᱟᱨᱟᱝ ᱚᱛᱦᱟᱥᱟ ᱴᱚᱴᱷᱟ ᱠᱟᱱᱟ, ᱡᱟᱦᱟ ᱫᱚ ᱮᱛᱚᱢ-ᱯᱟᱪᱮ ᱠᱷᱚᱱ ᱥᱟᱢᱟᱝ-ᱠᱚᱧᱮ ᱥᱮᱫ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱥᱩᱢᱟᱛᱨᱟ ᱫᱤᱯ ᱨᱮᱱᱟᱜ ᱯᱟᱪᱮ, ᱮᱛᱚᱢ-ᱯᱟᱪᱮ ᱟᱨ ᱠᱚᱧᱮ-ᱯᱟᱪᱮ ᱥᱮᱫ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱢᱮᱱᱟᱜᱼᱟ ᱾ ᱮᱛᱚᱢ-ᱥᱟᱢᱟᱝ ᱥᱮᱫ ᱢᱩᱬᱩᱛ ᱚᱛᱦᱟᱥᱟ ᱢᱟᱞᱚᱭ ᱩᱯᱚᱫᱤᱯ ᱠᱷᱚᱱ ᱢᱟᱞᱟᱠᱠᱟ ᱯᱨᱚᱱᱟᱞᱤ ᱦᱚᱛᱮᱛᱮ ᱟᱨ ᱥᱟᱢᱟᱝ-ᱠᱚᱧᱮ ᱥᱮᱫ ᱥᱩᱱᱫᱟ ᱯᱨᱚᱱᱟᱞᱤ ᱦᱚᱛᱮᱛᱮ ᱡᱟᱵᱷᱟ ᱫᱤᱯ ᱠᱷᱚᱱ ᱮᱴᱟᱜ ᱟᱠᱟᱱᱟ ᱾ ᱫᱤᱯ ᱨᱮᱱᱟᱜ ᱮᱛᱚᱢ ᱢᱩᱪᱟᱹᱫ ᱥᱮᱫ ᱟᱱᱫᱟᱢᱟᱱ ᱫᱤᱯᱠᱚ ᱢᱮᱱᱟᱜᱼᱟ ᱾ ᱫᱤᱯ ᱨᱮᱱᱟᱜ ᱥᱟᱢᱟᱝ ᱥᱮᱫ ᱡᱟᱵᱷᱟ ᱫᱚᱨᱮᱭᱟ ᱟᱨ ᱵᱟᱨᱭᱟ ᱯᱮᱭᱟ ᱠᱟᱹᱴᱤᱡ ᱠᱟᱹᱴᱤᱡ ᱫᱤᱯ ᱠᱚ ᱢᱮᱱᱟᱜᱼᱟ ᱾ ᱜᱚᱴᱟ ᱥᱩᱢᱟᱛᱨᱟ ᱫᱤᱯ ᱨᱮᱱᱟᱜ ᱯᱟᱪᱮ ᱥᱮᱫ ᱵᱩᱠᱤᱛ ᱵᱟᱨᱤᱥᱟᱱ ᱵᱩᱨᱩᱢᱟᱠᱟᱱᱟ ᱯᱟᱥᱱᱟᱣ ᱟᱠᱟᱱᱟ ᱟᱨ ᱱᱚᱶᱟ ᱵᱩᱨᱩᱢᱟᱠᱟᱱᱟ ᱨᱮᱜᱮ ᱟᱭᱢᱟ ᱜᱟᱱ ᱡᱤᱣᱟᱹᱫᱽ ᱥᱮᱸᱜᱮᱞ ᱵᱩᱨᱩ (volcano) ᱦᱚᱸ ᱢᱮᱱᱟᱜᱼᱟ ᱾ ᱮᱛᱚᱢ-ᱯᱟᱪᱮ ᱴᱚᱴᱷᱟ ᱨᱮ ᱟᱭᱢᱟ ᱜᱟᱰᱟ-ᱱᱟᱞᱟ ᱨᱮᱱᱟᱜ ᱡᱷᱟᱹᱞᱤ, ᱞᱟᱛᱟᱨ ᱵᱮᱰᱟ (lowlands), ᱫᱟᱜ ᱫᱟᱨᱦᱟ ᱟᱨ ᱢᱮᱱᱜᱽᱨᱳᱵᱷ ᱵᱤᱨ ᱥᱤᱨᱡᱚᱱ ᱟᱠᱟᱱᱟ ᱾ 

ᱥᱩᱢᱟᱛᱨᱟ ᱨᱮ ᱦᱚᱲ ᱤᱥᱟᱹᱭ ᱡᱟᱱᱟᱢ (BC) ᱕᱐᱐ ᱥᱮᱨᱢᱟ ᱞᱟᱦᱟ ᱠᱷᱚᱱ ᱢᱮᱱᱟᱜ ᱠᱚᱣᱟ ᱾ ᱑᱒᱙᱒ ᱥᱮᱨᱢᱟ ᱨᱮ ᱧᱩᱛᱩᱢᱟᱱ ᱥᱟᱝᱜᱷᱟᱲᱤᱭᱟᱹ ᱢᱟᱨᱠᱚ ᱯᱚᱞᱚ ᱥᱩᱢᱟᱛᱨᱟ ᱨᱮᱭ ᱫᱟᱨᱟ ᱞᱮᱫᱼᱟ ᱾  ᱱᱚᱶᱟ ᱫᱤᱯ ᱨᱮᱱ ᱘᱗% ᱦᱚᱲ ᱜᱮ ᱢᱩᱥᱞᱟᱹ ᱠᱟᱱᱟ ᱠᱚ ᱟᱨ ᱤᱱᱫᱳᱱᱮᱥᱤᱭᱟ ᱫᱤᱥᱚᱢ ᱨᱮᱱ ᱒᱒% ᱦᱚᱲ ᱱᱚᱶᱟ ᱫᱤᱯ ᱨᱮᱠᱚ ᱛᱟᱦᱮᱱ ᱠᱟᱱᱟ ᱾ ᱥᱩᱢᱟᱛᱨᱟ ᱫᱤᱯ ᱨᱮ ᱟᱹᱰᱤ ᱟᱭᱢᱟ ᱜᱟᱱ ᱡᱤᱵᱽ ᱡᱤᱭᱟᱹᱞᱤ ᱠᱚ ᱢᱮᱱᱟᱜ ᱠᱚᱣᱟ, ᱛᱚᱵᱮ ᱪᱟᱞᱟᱣ ᱮᱱ ᱓᱕ ᱥᱮᱨᱢᱟ ᱨᱮᱜᱮ ᱱᱚᱸᱰᱮᱱᱟᱜ ᱕᱐% ᱵᱤᱨ ᱠᱚ ᱥᱟᱯᱟ ᱪᱟᱵᱟ ᱟᱠᱟᱫᱟ ᱾ ᱥᱩᱢᱟᱛᱨᱟ ᱨᱮᱱ ᱛᱟᱹᱨᱩᱵ, ᱜᱚᱱᱰᱟᱨ, ᱳᱨᱟᱝᱳᱰᱟᱝ ᱞᱮᱠᱟᱱ ᱟᱭᱢᱟ ᱜᱟᱱ ᱡᱤᱵᱽ ᱡᱟᱹᱱᱛᱩᱨ ᱜᱮ ᱟᱫᱚᱜ ᱦᱚᱨ ᱨᱮ ᱢᱮᱱᱟᱜ ᱠᱚᱣᱟ ᱾

ᱧᱩᱛᱩᱢ

ᱱᱟᱜᱟᱢ

ᱰᱮᱢᱚᱜᱽᱨᱟᱯᱷᱤ

ᱥᱩᱢᱟᱛᱨᱟ ᱫᱤᱯ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱑᱒᱓.᱔᱖ ᱜᱟᱱ ᱠᱟᱛᱮᱡᱽ - ᱥᱟᱱᱟᱢ ᱨᱮ ᱕.᱘ ᱠᱳᱴᱤ ᱦᱚᱲ ᱢᱮᱱᱟᱜ ᱠᱚᱣᱟ (᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱛᱟᱞᱢᱟ ᱚᱠᱛᱚ ᱨᱮ)Badan Pusat Statistik, Jakarta, 2019. ᱾ ᱱᱚᱶᱟ ᱫᱤᱯ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱠᱷᱟᱹᱛᱤᱨ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱢᱚᱬᱮᱭᱟᱱ ᱢᱟᱨᱟᱝ ᱦᱚᱲᱮᱞ ᱫᱤᱯ ᱠᱟᱱᱟ ᱾

ᱯᱟᱹᱨᱥᱤ

ᱫᱷᱚᱨᱚᱢ


ᱥᱟᱥᱚᱱᱤᱭᱟᱹ ᱴᱚᱴᱷᱟ

ᱚᱛᱱᱚᱜ

ᱢᱟᱨᱟᱝ ᱥᱚᱦᱚᱨ ᱠᱚ

ᱫᱟᱨᱮ ᱱᱟᱹᱨᱤ

ᱦᱮᱡᱽᱥᱮᱱ

ᱨᱮᱞ ᱰᱟᱦᱟᱨ

ᱟᱨᱦᱚᱸ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ